laion/Wikipedia-Exotic huggingface dataset:
Tallinna Tööliste Saadikute Nõukogu (1918)

Tallinna Tööliste Saadikute Nõukogu (Таллиннский Совет рабочих депутатов) oli 1918. aastal moodustatud sovetimeelne esinduskogu. Tallinna Tööliste Saadikute Nõukogu moodustati 1918. aasta novembris Saksamaal toimunud Novembrirevolutsiooni tulemusel ning sellele järgnenud Saksa okupatsioonivägede lahkumise ajal ning seda saatnud töölisstreikide ajal Tallinnas 9.–12. novembril 1918. 1918. aasta novembris Tallinnas toimunud valimiste käigus moodustati 58 töölissaadikust koosnenud saadikute nõukogu, kuhu kuulusid 37 bolševikku (R. Vennikas, Hendrik Allik), 15 parteitut saadikut, 5 sotsiaaldemokraati ja 1 esseer. Tallinna TSN-i esimeheks valiti VK(b)P Eesti Osakondade Keskkomitee liige Richard Vennikas. Tallinna TS Nõukogu esimesel istungil 19. novembril Tallinnas karskusühingu Valjaja ruumides kuulutas Tallinna TSN end kõrgeimaks võimuks Tallinnas ning võttis vastu pöördumise Nõukogude Venemaa valitsuse poole "abi saamiseks ning ühiseks võitluseks ühiste vaenlaste vastu". Tallinna TS Nõukogu teisel istungil 21. novembril valiti TSN-i 7-liikmeline Täidesaatev Komitee, kuhu kuulusid Richard Vennikas, Jüri Rästas, August Koni, Johannes Kuppar, A. Breivel ja 2 parteitut. Tallinna TSN pöördumist kasutati Nõukogude Venemaa poolt ettekäändena Eesti Vabadussõjas Nõukogude Punaarmee invasiooniks Eestimaale taganevate saksa vägede kannul 28. novembril 1918. aastal. Tallinna TSN-i esindajad osalesid 15. detsembril Tallinnas Estonia teatrihoones toimunud koosolekul, kus Richard Vennikas ja Mihkel Koolmeister nõudsid avalikult Tallinna Nõukogude Punaarmee pealetungi rünnaku tõrjumiseks saabunud Suurbritannia eskaadri lahkumist, Eesti Ajutise Valitsuse tagandamist, nõukogude võimu kehtestamist ja Narvas asutatud Eesti Töörahva Kommuuni tunnistamist. Enamlased tegid märkimisväärses ulatuses Eesti valitsuse vastast kihutustööd ning planeeriti ka relvastatud vastuhakku. Valitsus sulges ajalehe Kommunist, 17. detsembril 1918 korraldas Tallinna TSN rahutused Tallinnas, mis Eesti Ajutisele Valitsusele lojaalsete omakaitselaste ja kooliõpilaste poolt maha suruti. Samal päeval aeti sovetimeelne ja Eesti iseseisvuse vastane Tallinna TSN laiali ning selle tegevus keelustati. Tallinna Tööliste Saadikute Nõukogu (1905), Tallinna Tööliste ja Soldatite Saadikute Nõukogu, Tallinna Linna Töötava Rahva Saadikute Nõukogu (Tallinna Linna TSN), Tallinna Linna Töötava Rahva Saadikute Nõukogu Täitevkomitee (Tallinna Linna TSN TK) (1940–1941), (1944–1977) Tallinna Linna Rahvasaadikute Nõukogu (Tallinna Linna RSN), Tallinna Linna Rahvasaadikute Nõukogu Täitevkomitee (Tallinna Linna RSN TK) (1977–1990) Eesti Nõukogude Vabariik. 50 aastat Töörahva Kommuuni. Eesti Raamat. Tallinn 1968, lk 112-114 ЭСТОНСКАЯ СОВЕТСКАЯ СОЦИАЛИСТИЧЕСКАЯ РЕСПУБЛИКА., Большая советская энциклопедия.
Gothic rock

Gothic rock (Goth Rock; Goth) on muusikažanr, mis on 1970. aastate lõpus tekkinud alternatiivroki ja post-punk'i alaliik. Gothic rock'i ansamblid kasvasid välja tärkavast Inglise punkmuusikast ja subkultuurist. Gothic rock'i hakati pungist eraldiseisva žanrina määratlema 1980. aastate alguses tänu selle tugevatele stiililistele erinevustele, mille iseloomulikeks omadusteks on süngus, morbiidsus ja melanhoolsus, tihtipeale sügav ja poeetiline lüürika, okultne ja müstiline sümboolika. Tuntuimateks esindajateks loetakse Joy Division, Bauhaus, The Cure, Siouxsie and the Banshees, Christian Death, The Damned, Dead Can Dance, The Sisters of Mercy, Fields of the Nephilim, Rosetta stone,The Mission UK, The Cult, London After Midnight jpt.
Jalgade sidumine

Jalgade sidumine (lihtsustatud hiina kirjas: 缠足, traditsioonilises hiina kirjas: 纏足, otse tõlgituna seotud jalad) oli hiinlaste komme siduda noorte tüdrukute jalalabad tihedalt kinni, et takistada nende kasvamist. Komme pärines tõenäoliselt Songi dünastiast, kust see levis edasi kõrgklassi seas. Arvati, et väikesed jalad on kaunid ning teevad naise liikumise veelgi naiselikumaks ja õrnemaks. Jalgade sidumise komme hakkas lõppema 20. sajandi algul, enamasti sellevastaste kampaaniate pärast, kuid siiski on see tänapäevalgi veel levinud. Jalgade sidumine põhjustas eluaegse puude ning mõned vanemad Hiina naised peavad siiani kannatama selle järelmõjusid. Ideaalseks jalalaba pikkuseks peeti umbes 7 sentimeetrit.
Xul Solar

Xul Solar (õieti Oscar Agustín Alejandro Schulz Solari; 14. detsember 1887 – 9. aprill 1963) oli Argentina maalikunstnik.
Järvesaar (perekonnanimi)

Järvesaar on eesti perekonnanimi. 1930. aastate nimede eestistamise käigus võeti seda nime endale mitmes paigas. Ära muudetud nimede hulgas olid Duhov, Gerke, Jakovlev, Jürgenson, Lõmps, Stendson ja Strandson. Eestis elas Rahvastikuregistri andmetel 13. mai 2016 seisuga 39 inimest perekonnanimega Järvesaar. 2017. aasta 1. jaanuari seisuga oli perekonnanimi Järvesaar 22 mehel ja 16 naisel. Perekonnanimede levikult on Järvesaar meeste puhul 5504. ja naiste puhul 8662. kohal. Arne Järvesaar, näitleja ja muusik Joosep Järvesaar, laulja Ants Järvesaar, põllumees ja poliitik Onomastika[alaline kõdulink] https://www.eesti.ee/portaal/rrteenus.nimede_stat[alaline kõdulink] https://www.stat.ee/public/apps/nimed/pere/JÄRVESAAR[alaline kõdulink]
Portaal

Portaal võib olla: rikkalikult dekoreeritud peasissekäik hoonesse (portaal) Veebiportaal ehk veebivärav on veebisait, mis on väravaks (lähtepunktiks) juurdepääsul muudele Internetis või intranetis olevatele ressurssidele.
Viskosimeeter

Viskosimeeter on riist, millega mõõdetakse vedelike viskoossust. Viskosimeetreid on palju tüüpe, nt kapillaarviskosimeeter, kuulviskosimeeter, ultraheliviskosimeeter, Engleri viskosimeeter, rotatsioonviskosimeeter.
Veeproov

Veeproov on proov, mille abil määratakse harilikult vee kvaliteet. Veeproove võib võtta nt vooluveekogudest, salvkaevust, joogiveest (joogiveeproov). Enamasti tuleb veeproovi võtmisel juhinduda asjaomastest eeskirjadest. Eesti kirjakeele seletussõnaraamat, 2009. [1] Tartu Maavalitsuse juhend veeproovi võtmiseks
Hüdrant

Hüdrant ehk vesik on paikne seadis vee võtmiseks välisvõrgust. Hüdrante kasutatakse nt tuletõrjes (tuletõrjehüdrant). Keskkonnasõnaraamat 2004 [1] (vaadatud 18.03.2012)
Kaste (kokandus)

Kaste ehk soust on vedel või püdel toidulisand, mis muudab toidu vähem kuivaks ja maitsestab seda. valge kaste kastmekann
Lotus F1

Lotuse nime all on võistelnud mitu Vormel 1 meeskonda: Team Lotus aastatel 1958–1994 Pacific Team Lotus aastal 1995 Team Lotus aastatel 2010–2011 Lotus F1 Team alates 2012. aastast
Järelärkamisaeg

Järelärkamisaeg on 19. sajandi kahe lõpukümnendi (1880. aastate lõpu ja 1890. aastate) eesti rahvusliku kultuuriliikumise aeg. Seda on käsitletud kui ärkamisaja viimast etappi. Ärkamisaeg Ilmar Talve poolt – Talve, I. 2004. Eesti kultuurilugu. Keskaja algusest Eesti iseseisvuseni. Tartu: Ilmamaa, lk. 452. Karjahärm, Toomas 2009. Eesti rahvusliku liikumise mudelid uusimas historiograafias. Acta Historica Tallinnensia 14: 146–171. Järelärkamisaja kirjandusliikumistest
Mägigorilla

Mägigorilla (Gorilla beringei beringei) on üks kahest idagorilla alamliigist. Dian Fossey Karisoke uurimiskeskus Hickey, J.R., Basabose, A., Gilardi, K.V., Greer, D., Nampindo, S., Robbins, M.M. & Stoinski, T.S. (2020). Gorilla beringei ssp. beringei. IUCNi punase nimestiku ohustatud liigid. IUCN 2020.  Mägigorilla – pildid, videod ja helifailid Wikimedia Commonsis
Harilik suitsik

Harilik suitsik (Bjerkandera adusta) on suitsiku perekonda kuuluv seeneliik. Suitsikud meenutavad välimuselt taklu (Trametes), kuid värsked, üsna tugevad viljakehad murduvad painutades juustutaoliselt. Viljakehad on üheaastased. Viljakeha on kübarjas, kuid sageli alusel puutüvele laiuv, harva liibuv; väike, õhuke, riiulitaoline. Kasvab sageli paljukübaraliste kogumikena. Pind sile ja matt. Algul pruunikasvalge, justkui hallituskirmega, hiljem hiirhall või suitsupruun ja sageli tumedavöödiline, lõpuks mustjashall. Serv terav, kasvamise ajal valge, kuid muljumiskohad ja vanemalt kogu serv muutub mustaks. Liibuva osa serv on valge. Harilik suitsik meenutab vööt-takla (Trametes ochracea) ja poolliibuvat antrodielli (Antrodiella pallescens), kuid nemad on sitked ja valge torukestekihiga. Liibunud viljakeha sarnaneb väga halli sametkorgiku (Cinereomyces lindbladii) omaga, kellel on selge värske lõhn ja murdepind peaaegu ühevärviline. Harilik suitsik murdub värskelt nagu juust, kuivalt aga raksatades. Parimaks tunnuseks on murdepinnal näha olev selge värvierinevus heleda seeneliha ja tumeda torukestekihi vahel. Eestis tavaline kogu maal metsades ja parkides paljudel lehtpuudel (haab, kask, lepp ja tamm). Harvem võib teda leida okaspuude kändudel, püstistel surnud ja lamatüvedel (kadakas, kuusk, mänd, nulg). Tuomo Niemelä, Torikseened Soomes ja Eestis, Tartu: Eesti Loodusfoto, 2008. Harilik suitsik andmebaasis eElurikkus
Suitsik

Suitsik (Bjerkandera) on kandseente perekond. Sellesse kuulub kaks liiki seeni. Need seened on laialt levinud põhjapoolkera parasvöötmes. Teaduslikult kirjeldas suitsikut esimesena soome mükoloog Petter Adolf Karsten 1879. Bjerkandera adusta – harilik suitsik Bjerkandera fumosa – pruun suitsik Suitsik andmebaasis eElurikkus.
Tagel

Tagel (Trametes) on torikulaadsete seltsi torikuliste sugukonda kuuluv seente perekond. Taglad on laialt levinud ja neid on poolsada liiki. Esimesena kirjeldas takla teaduslikult rootsi mükoloog ja botaanik Elias Magnus Fries 1835. Trametes cinnabarina – end. punapoorik Trametes gibbosa – kühmtagel Trametes hirsuta – vill-tagel Trametes ochracea – vööt-tagel Trametes pubescens – pehme tagel, samettagel Trametes suaveolens – pajutagel Trametes trogii – karvane pruuntagel, varem ka karvane kõbjas Trametes versicolor – libliktagel, kirju tagel
Vesiravi

Vesiravi ehk hüdroteraapia on magevee välispidine kasutamine ravi ja profülaktika otstarbel; füsioteraapia haru. Kümblusravi ehk balneoteraapia puhul kasutatakse mineraalvett. Merevee kasutamise korral räägitakse talassoteraapiast ehk mereravist. Balneoteraapia Talassoteraapia Mudaravi EE 10. köide, 1998.
Passion

Passion on mitmetähenduslik sõna: Passion võib inglise keele mõjuliselt (passionfruit) tähendada granadilli "Passion" on Erkki-Sven Tüüri teos ...
Jan Hudec

Jan Hudec (sündinud 19. augustil 1981 Šumperkis, endises Tšehhoslovakkias) on Kanada mäesuusataja. Hudec sai 2007. aasta maailmameistrivõistlustel Åres hõbemedali kiirlaskumises Aksel Lund Svindali järel. Ülisuurslaalomis on ta olnud kahel korral seitsmes, seda nii Åres kui kaneli aastat varem 2003. aasta MM-il Sankt Moritzis. Maailma karikasarjas osales Hudec esimest korda 2. veebruaril 2002 Sankt Moritzis kiirlaskumises, kus ta sai 56 startinu seas 49. koha. Esimest korda jõudis ta poodiumile ja samas oli ka kohe esimene 24. novembril 2007 Lake Louises kiirlaskumises. 2014 Sotšis pronksmedal ülisuurslaalomis 2007 Åres hõbemedal kiirlaskumises Jan Hudec on osalenud (seisuga 18. märts 2012) 75 MK-etapil ja jõudnud poodiumile 4 korral, millest 2 korda kõige kõrgemale astmele. Jan Hudeci koduleht Jan Hudec FIS-i kodulehel (inglise)
Humisool

Humisool on meremudast destillatsiooni teel valmistatud ravimpreparaat, ravimuda humiinhappeid sisaldav keedusoola isotooniline lahus. Humisoolilahus on läbipaistev, steriilne, kollakas, soolakas, neutraalse reaktsiooni ja biostimuleerivate omadustega. Humisooli on kasutatud näiteks närvipõletike ja -valude, krooniliste reumaatiliste artriitide, artrooside jpt haiguste ja haiguslike seisundite korral. Humisooli valmistatakse (1988. aasta andmetel) Haapsalu ravimudast. Selle esimene valmistaja oli farmatseut ja biokeemik Evald Keel (1906–1969). Ravimuda Mudaravi Füsioloogiline lahus Eesti kirjakeele seletussõnaraamat, 2009. [1] EE 3. köide, 1988. Eesti teaduse biograafiline leksikon. 1. köide: A–Ki. Tallinn: Eesti Entsüklopeediakirjastus, 2000
Uus Ilm

Uus Ilm (inglise keeles The New World) oli Ameerika Ühendriikides New Yorgis 1909–1989 välja antud sotsiaaldemokraatliku ja hiljem kommunistliku suunitlusega ajaleht. Juba 1930. aastatel oli lehel väga vähe tellijaid, enamik eksemplare jagati tasuta laiali. Teise maailmasõja sündmuste ajal toetas ajaleht NSV Liidu liini. Leht kajastas Eesti elu NSV Liidu vaatepunktist lähtuvalt ning käsitles marksismi ja USA eestlastest tööliste probleeme.Esimene number ilmus 20. juunil 1909.1909-1951 ilmus kord nädalas, 1917.a ilmus kuni kolm korda nädalas, 1952.aastast kord kuus. Lehel oli kümmekond toimetajat, nende hulgas 1933–1938, 1940–1944 ja 1947–1989 Mihkel Nukk. Teised olid Peeter Speek (1909-1910),Jüri Larm, August Willmann (1911), John Palmer (1917-1921), Charles Must (1921-1923), August Mackie (1923-1924), August Korknobel (1926-1929), Tenis Germ (1929-1933),Ilse Merkson (1938-1940), Ilse Merkson-Eermann (1945), Aleksander Dener (1945-1946). 1935 aastal joonistas ajalehele karikatuure USA karikaturist Syd Hoff (pseudonüümiga A. Redfield). Ajalehe ilmumine lõppes 1989. aastal Ameerika eestlaste huvi puudumise tõttu. "Eduard Vilde, Pagulaselu". Originaali arhiivikoopia seisuga 5. juuni 2012. Vaadatud 18. märtsil 2012. EE 10. kd - Uus Ilm "Eesti biograafiline andmebaas ISIK - REDFIELD, A." Originaali arhiivikoopia seisuga 20.08.2017. Vaadatud 20.08.2017. "A. Redfield koduleht". Vaadatud 20.08.2017. Uus Ilm 70: Ameerika eestlaste edumeelse ajalehe Uus Ilm 70. aastapäevale pühendatud teadusliku konverentsi materjalid. Koostanud Ülo Koit ja E. Rebane. Kirjastus Perioodika, 1980 [1] Eesti ajakirjanduse analüütiline bibliograafia, Uus Ilm Ajalehest Uus Ilm Rahvusarhiivi blogis]]
Michaela Kirchgasser

Michaela Kirchgasser (sündinud 18. märtsil 1985 Schwarzach im Pongaus) on Austria mäesuusataja, kes on spetsialiseerunud põhiliselt slaalomile ja suurslaalomile. Maailma karikasarjas debüteeris Kirchgasser Sestrieres suurslaalomis 9. detsembril 2001, kus ta sai 17. koha. Kirchgasser tuli 2003. aastal Montgenèvre'is slaalomis juunioride maailmameistriks. Samal aastal Serre Chevalier's sai ta Alpi kahevõistluses hõbemedali. 2005. aastal Bardonecchias oli ta suurslaalomis kolmas. 2006. aasta taliolümpiamängudel Torinos sai Kirchgasser slaalomis 5. koha ja Alpi kahevõistluses 6. koha. 2007. aasta maailmameistrivõistlustel Åres tuli ta meeskonnavõistluses maailmameistriks. Lisaks oli ta suurslaalomis neljas ja slaalomis üheksas. 2009. aasta MM-il Val-d'Isère'is sai ta suurslaalomis viienda koha. 2010. aasta OM-il Vancouveris oli ta Alpi kahevõistluses üheksas ja suurslaalomis viieteistkümnes. 2011. aasta MM-il Garmisch-Partenkirchenis kuulus ta Austria võistkonda, mille koosseisus sai meeskonnavõistluses hõbemedali. 2013. aasta MM-il Schladmingis sai ta esimese maailmameistrivõistluste individuaalvõistluse medali, kui võitis slaalomis hõbemedali. Maailma karikasarjas jõudis Kirchgasser esimest korda poodiumile 25. novembril 2006 Aspenis suurslaalomis, kus ta sai kolmanda koha. Esimese võidu MK-etapil sai ta 24. veebruaril 2007 Sierra Nevadas suurslaalomis. 2007 Åres maailmameister võistkonnavõistluses 2011 Garmisch-Partenkirchenis hõbemedal võistkonnavõistluses 2013 Schladmingis maailmameister võistkonnavõistluses hõbemedal slaalomis 2015 Beaver Creekis maailmameister võistkonnavõistluses pronksmedal Alpi kahevõistluses 2017 Sankt Moritzis pronksmedal Alpi kahevõistluses 2003 Montgenèvre'is juunioride maailmameister slaalomis hõbemedal Alpi kahevõistluses 2005 Bardonecchias pronksmedal suurslaalomis Slaalomi karikas 2. koht: 2012 Suurslaalomi karikas 3. koht: 2007 Alpi kahevõistluse karikas 3. koht: 2010, 2013, 2016 Michaela Kirchgasser on osalenud (seisuga 20. märts 2016) 273 MK-etapil ja jõudnud poodiumile 16 korral, millest 3 korda kõige kõrgemale astmele. Michaela Kirchgasseri koduleht Michaela Kirchgasser FIS-i kodulehel (inglise)
Revaler Beobachter

Revalsche Zeitung oli saksakeelne ajaleht, mis ilmus Tallinnas aastail 1879–1915. Esimese maailmasõja ajal alates 25. novembrist 1915 ilmus nimega Ревельский наблюдатель. Ajalehe väljaandja ja toimetaja oli Eugen Heubel. Lindanisa Adress-kalender 1910 aasta peale, 1910
Mark van Bommel

Mark Peter Gertruda Andreas van Bommel (hollandi hääldus: [ˈmɑr(ə)k fɑm ˈbɔməl]; sündinud 22. aprillil 1977 Maasbrachtis) on Hollandi endine jalgpallur, poolkaitsja. Kokku mängis ta sportlaskarjääri jooksul 765 mängu ja lõi 104 väravat. Alates 2018. aastast on ta PSV Eindhoveni peatreener. Van Bommel mängis sellistes klubides nagu Fortuna Sittard, PSV Eindhoven, Barcelona, Müncheni Bayerni ja AC Milan. Ta tuli neli korda Hollandi, kaks korda Saksamaa ning ühe korra Hispaania ja Itaalia meistriks. 2005–06 hooajal võitis ta Barcelona meeskonna koosseisus Meistrite Liiga. Mark van Bommel tegi debüüdi Hollandi jalgpallikoondises 7. oktoobril 2000 Küprose vastu. Mäng lõppes 4:0 Hollandi võiduga. 5. septembril 2001 lõi ta ka Eesti vastu kaks väravat. Mäng lõppes skooriga 5:0. Ta mängis koondisega 2006. ja 2010. aasta maailmameistrivõistlustel. 2010. aastal sai temast Hollandi jalgpallikoondise kapten. 2010. aasta MM-il aitas ta Hollandi koondisel jõuda finaali. Finaalis tuli aga vastu võtta kaotus Hispaanialt lisaajal. 2011. aasta 2. septembril võitis Holland San Marinot 11:0, tegu on koondise läbi aegade suurima võiduga. Van Bommel lõpetas koondisekarjääri 2012. aastal. 1 Samuti mängud Supercoppa Italianas Fortuna Sittard Eerste Divisie: 1994–95 PSV Eredivisie: 1999–2000, 2000–01, 2002–03, 2004–05 KNVB beker: 2004–05 Johan Cruijff Schaal: 2000, 2001, 2003, 2012 Barcelona La Liga: 2005–06 Hispaania superkarikas: 2005, 2006 Meistrite Liiga: 2005–06 Müncheni Bayern Bundesliga: 2007–08, 2009–10 DFB-Ligapokal: 2007 DFB-Pokal: 2007–08, 2009–10 Saksamaa superkarikas: 2010 AC Milan Serie A: 2010–11 Supercoppa Italiana: 2011 Van Bommeli naine Andra on Hollandi jalgpallitreeneri Bert van Marwijki tütar. Markil on Andraga kolm last: Thomas, Ruben ja Renée. Viitamistõrge: Vigane <ref>-silt. Viide nimega Uell on ilma tekstita. Viitamistõrge: Vigane <ref>-silt. Viide nimega NGwq2 on ilma tekstita. "Hall of Fame: Mark van Bommel". Football Oranje. 4. juuni 2014. Vaadatud 19. november 2016.
Nimeruum

Nimeruum on nimetamiskokkuleppe järgi (hõivatud) nimede kasutus informaatikarakendustes, näiteks arvuti(võrgu)nimed (suvalise võrguseadme nimi võrgus), domeeninimed, nimeruum andmebaasis, näiteks MediaWikis jne. Vikipeedia:Nimeruum Namespace, MediaWiki namespace, vallaste.ee XML namespace, vallaste.ee Namespaces in XML, Namespaces in XML 1.0 (Third Edition), W3C Recommendation 8 December 2009 RFC 5328, A Uniform Resource Name (URN) Namespace for the Digital Video Broadcasting Project (DVB)
Geokrüoloogia

Geokrüoloogia on teadus külmunud kivimitest, nende omadustest, koostisest, kujunemisest ja nendega seotud protsessidest. Geokrüoloogia oluline uurimisobjekt on igikelts. Geokrüoloogiat jagatakse üld- ja ehituskrüoloogiaks. Teadusharuna eristus 1920. aastail. Krüobioloogia Krüoloogia Krüosfäär EE 3. köide, 1988. EE 3. köide, 1988.
Krüptodepressioon

Krüptodepressioon on veega täitunud nõgu, mille põhi (või osa põhjast) on maailmamere tasemest madalamal, veepind aga kõrgemal. Näiteks Baikali ja Tanganjika järve nõod on krüptodepressioonid. EE 5. köide, 1990.
Mihhail Šeljakin

Mihhail Šeljakin (vene keeles Михаил Алексеевич Шелякин; 19. detsember 1927 Brjanski oblast, Venemaa – 21. september 2011 Tartu) oli vene keeleteadlane Eestis. Ta on olnud vene keele professor Tartu Ülikoolis. Aastail 1975–1993 oli Šeljakin vene keele õppetooli juhataja. 2007 Tartu Ülikooli aumärk "Tartu Ülikooli aumärgi kavalerid". Tartu Ülikool. Vaadatud 8.12.2022.
Henry seadus

Henry seadus on üks gaaside seadustest, mille 1803. aastal sõnastas inglise keemik William Henry. See ütleb et: gaasi lahustuvus vedelikus on jääval temperatuuril võrdeline gaasi rõhuga (või gaaside segu korral komponendi osarõhuga). Henry seadust väljendab avaldis p = K c {\displaystyle p=Kc} , kus p {\displaystyle p} on gaasi rõhk (osarõhk) vedeliku kohal, K {\displaystyle K} on Henry konstant, c {\displaystyle c} on gaasi kontsentratsioon lahuses. Henry seadus kehtib ainult madalate ja mõõdukate rõhkude puhul. Osarõhkude seadus (Daltoni seadus) EE 3. köide, 1988. EE 3. köide, 1988.
Lawrence Lessig

Lester Lawrence Lessig (sündinud 3. juunil 1961 Rapid Citys Lõuna-Dakota osariigis USA-s) on Ameerika jurist, õigusfilosoof ja poliitaktivist. Lessig on tuntud eelkõige autoriõiguslike, kaubamärkide ja raadiosageduste piirangute vähendamise pooldajana, eriti tehnoloogilistes rakendustes. Ta on kutsunud üles korraldama USA-s osariigipõhist aktivismi, toetamaks USA valitsussüsteemi ulatuslikku reformi teise põhiseadusliku kogu kaudu. Ta on Edmond J. Safra Fondi eetikakeskuse direktor Harvardi Ülikoolis ja õigusteaduse professor Harvard Law Schoolis. Enne Harvardisse naasmist oli ta õigusteaduse professor Stanford Law Schoolis ning sealse interneti- ja ühiskonnauuringute keskuse (Stanford Center for Internet and Society) rajaja. Lessig on Creative Commonsi juhatuse liige ja asutaja, Software Freedom Law Centeri juhatuse liige, Sunlight Foundationi nõukogu liige ja Electronic Frontier Foundationi endine juhatuseliige. Lessigi tuntuim ja mõjukaim raamat on 2004. aastal ilmunud "Free Culture: How Big Media Uses Technology and the Law to Lock Down Culture and Control Creativity" (pehmes köites väljaandes "Free Culture: The Nature and Future of Creativity"), mis avaldati internetis 25. märtsil 2004 Creative Commonsi litsentsi all CC-Attribution/Non-commercial (by-nc 1.0). Teos pani aluse vaba kultuuri liikumisele. 2015. aasta USA presidendivalimistel kandideeris Lessig Ameerika Ühendriikide Demokraatliku Partei presidendikandidaadiks. Tema kampaania põhiteemaks oli vajadus reformida poliitiliste kampaaniate finantseerimist, vähendamaks suurkorporatsioonide mõju ja poliitilist korruptsiooni. Lawrence Lessig valiti 2007. aastal Ameerika Filosoofiaseltsi liikmeks. Lawrence Lessig, Remiksimiseks vaba(statud) kultuur Vikerkaar, oktoober 2011 (inglise keelest tõlkinud Triinu Pakk; algupärand: Free(ing) Culture for Remix. Utah Law Review, 4/2004, lk 961–975) Lawrence Lessig, Vaba kultuur, ehk, Loovuse loomus ja tulevik (tõlkinud Jaagup Irve ja Raul Veede; toimetanud Raul Veede ja Eva Lepik; kaanepilt: Rein Tikk) Tartu: MTÜ Wikimedia Eesti: Tartu Ülikooli Kirjastus, 2017. Eestikeelne trükifail Alesh Houdek. "Has a Harvard Professor Mapped Out the Next Step for Occupy Wall Street?". The Atlantic. Lawrence Lessig's call for state-based activism on behalf of a Constitutional Convention could provide the uprooted movement with a political project for winter Board and Advisory Board Sunlight Foundation, February 14, 2011 Lessig, Lawrence. "In Defense of Piracy". The Wall Street Journal. October 11, 2008. lessig.org, Lawrence Lessigi ametlik koduleht Hans Lõugas Vabad autoriõigused jõuavad Eestisse EPL, 4. november 2010 Lawrence Lessig raamatukogude e-kataloogis ESTER Personaalia raamatukogude e-kataloogis ESTER Lawrence Lessig Eesti artiklite andmebaasis ISE Personaalia Eesti artiklite andmebaasis ISE
Zvarthnotshi rahvusvaheline lennujaam

Zvarthnotshi rahvusvaheline lennujaam (armeenia Զվարթնոց Միջազգային Օդանավակայան; IATA: EVN, ICAO: UDYZ) on Armeenia peamine rahvusvaheline lennujaam. Lennujaam asub Jerevani kesklinnast 12 kilomeetrit lääne pool. Ametlik koduleht
Tartu Richard Wagneri Selts

Tartu Richard Wagneri Selts on asutatud 1991. aastal. Seltsi esimene esimees oli Loone Ots, seejärel Viviane Kallaste. Suuremad ettevõtmised 1990. aastatel olid Richard Wagneri "Tannhäuseri" ettekanne sõnalavastusena 1993. aastal Tartus Toomemäel ning kontserdid Wagneri laululoomingust Tartu Ülikooli aulas ja Tallinnas Estonia teatri Talveaias 1998. aasta septembris. Eesti Richard Wagneri Ühing ""Uut Tartu Richard Wagneri Seltsis"". Originaali arhiivikoopia seisuga 22. juuni 2012. Vaadatud 11. aprillil 2012. Uudiseid Tartu Richard Wagneri Seltsist